CELEX: 21998D1119(09)
Language: hr
Date: 1998-04-30 00:00:00
Title: Odluka Zajedničkog odbora EGP-a br. 30/98 od 30. travnja 1998. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 056
            
            
               HR
            
            
               Službeni list Europske unije
            
            
               76
            
         21998D1119(09)
   
               L 310/14
            
            
               SLUŽBENI LIST EUROPSKE UNIJE
            
            
               30.04.1998.
            
         
      ODLUKA ZAJEDNIČKOG ODBORA EGP-a
   br. 30/98
   od 30. travnja 1998.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 66/97 od 4. listopada 1997. (1);
   budući da Direktivu Komisije 95/17/EZ od 19. lipnja 1995. o utvrđivanju detaljnih pravila za primjenu Direktive Vijeća 76/768/EEZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda (2) treba unijeti u Sporazum,
   ODLUČIO JE:
   Članak 1.
   Iza točke 8. (Direktiva Komisije 96/45/EZ) u poglavlju XVI. Priloga II. Sporazumu umeće se sljedeća točka:
   
               „9.
            
            
               
                  395 L 0017: Direktiva Komisije 95/17/EZ od 19. lipnja 1995. o utvrđivanju detaljnih pravila za primjenu Direktive Vijeća 76/768/EEZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda (SL L 140, 23.6.1995., str. 26.).
               Odredbe Direktive se, za potrebe sadašnjeg Sporazuma, čitaju sa sljedećim prilagodbama:
               
                           (a)
                        
                        
                           drugi stavak članka 9. zamjenjuje se sljedećim:
                           
                                       ‚(a)
                                    
                                    
                                       Kada država članica EU-a ospori odluku nadležnog tijela druge države članice EU-a, Komisija donosi odluku prema postupku navedenom u članku 10. Direktive Vijeća 76/768/EEZ te obavješćuje Nadzorno tijelo EFTA-e (ESA) o svojoj odluci;
                                    
                                 
                                       (b)
                                    
                                    
                                       kada država članica EFTA-e ospori odluku nadležnog tijela države članice EU-a:
                                       
                                                   i.
                                                
                                                
                                                   država članica EFTA-e podnosi obrazloženi prigovor Nadzornom tijelu EFTA-e;
                                                
                                             
                                                   ii.
                                                
                                                
                                                   ako nakon ispitivanja koje slijedi nakon postupka u skladu s Protokolom 1., člankom 4. točkom (d) ovog Sporazuma ESA odluči da prigovor nije opravdan, donosi odluku da se prigovor ne prosljeđuje Komisiji te obavješćuje Komisiju o svojoj odluci;
                                                
                                             
                                                   iii.
                                                
                                                
                                                   ako Nadzorno tijelo EFTA-e odluči da je prigovor opravdan, prosljeđuje ga Komisiji;
                                                
                                             
                                                   iv.
                                                
                                                
                                                   Komisija pokreće postupke navedene u članku 10. Direktive Vijeća 76/768/EEZ;
                                                
                                             
                                                   v.
                                                
                                                
                                                   Komisija obavješćuje Nadzorno tijelo EFTA-e o svojoj odluci;
                                                
                                             
                                                   vi.
                                                
                                                
                                                   ako Komisija odluči da prigovor nije opravdan, ESA ga može uputiti na Zajednički odbor EGP-a koji o njemu odlučuje u skladu s člankom 111. ovog Sporazuma;
                                                
                                             
                                 
                                       (c)
                                    
                                    
                                       ako država članica EFTA-e ospori odluku nadležnog tijela druge države članice EFTA-e, Nadzorno tijelo EFTA-e donosi odluku u skladu s postupcima koji su određeni u skladu s Protokolom 1., člankom 4. točkom (d) ovog Sporazuma. O svojoj odluci obavješćuje Komisiju koja će tu odluku prenijeti državama članicama EU-a;
                                    
                                 
                                       (d)
                                    
                                    
                                       kada država članica EU-a ospori odluku nadležnog tijela države članice EFTA-e:
                                       
                                                   i.
                                                
                                                
                                                   država članica EU-a podnosi obrazloženi prigovor Komisiji;
                                                
                                             
                                                   ii.
                                                
                                                
                                                   ako nakon konzultacija i odgovarajućih postupaka, ako su potrebni, Komisija odluči da prigovor nije opravdan, donosi odluku da se prigovor ne proslijedi Nadzornom tijelu EFTA-e te o toj odluci obavješćuje ESA-u;
                                                
                                             
                                                   iii.
                                                
                                                
                                                   ako Komisija odluči da je prigovor opravdan, prosljeđuje ga Nadzornom tijelu EFTA-e;
                                                
                                             
                                                   iv.
                                                
                                                
                                                   Nadzorno tijelo EFTA-e donosi odluku u skladu s postupcima koji su utvrđeni u skladu s Protokolom 1., člankom 4. točkom (d) ovog Sporazuma;
                                                
                                             
                                                   v.
                                                
                                                
                                                   Nadzorno tijelo EFTA-e obavješćuje Komisiju o svojoj odluci;
                                                
                                             
                                                   vi.
                                                
                                                
                                                   ako ESA odluči da prigovor nije opravdan, Komisija ga može uputiti Zajedničkom odboru EGP-a koji o njemu odlučuje u skladu s člankom 111. ovog Sporazuma.’;
                                                
                                             
                                 
                     
                           (b)
                        
                        
                           iza točke 2. u Prilogu ovoj Direktivi (Postupak za dodjelu registracijskog broja spomenutog u članku 4.) dodaje se sljedeća točka:
                           
                                       ‚3.
                                    
                                    
                                       Sljedeći se kodovi dodjeljuju državama članicama EFTA-e/EGP-a:
                                    
                                 
                                       91
                                    
                                    
                                       Island
                                    
                                 
                                       92
                                    
                                    
                                       Lihtenštajn
                                    
                                 
                                       93
                                    
                                    
                                       Norveška.’ ”
                                    
                                 
                     
         Članak 2.
   Tekstovi Direktive 95/17/EZ na islandskom i norveškom jeziku, koji su priloženi odnosnim jezičnim inačicama ove Direktive, vjerodostojni su.
   Članak 3.
   Ova Odluka stupa na snagu 1. svibnja 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 30. travnja 1998.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 30, 5.2.1998., str. 37.
   
      (2)  SL L 140, 23.6.1995., str. 26.